Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: 2. számú melléklet a 16/1998. (X. 28.) HM—EüM együttes rendelethez
Paragraph Index: 1074

c) Ferdenyak sikeres műtéte esetén a jelölt alkalmas lehet, Klippel-feil-féle deformitás alkalmatlanságot von maga után, ugyancsak a Sprengel-féle deformitás is. Rudimentaris, illetve a proc. transversus nagyságát mérsékelt fokban meghaladó nyaki borda tünetmentes esetében a jelölt alkalmas lehet, amennyiben a nyaki borda majdnem teljes nagyságú, compressios tünetek nélkül is alkalmatlan. Cervicalis spondylosis a jelöltnél kora miatt nem valószínű, hogy előfordul, azonban ha a nyaki röntgenen erre utaló elváltozások mégis észlelhetők lennének, úgy alkalmatlan. A II—IX. rovatnál egyéni elbírálást kell alkalmazni, ugyanúgy mint a cervico-brachialis syndroma mögött meghúzódó elváltozások esetén is. Habitualis vállficam, illetve ún. akaratlagos vállficam esetén a jelölt alkalmatlan. A habitualis vállficam nem ritkán kifejezett dysplasias vápa alakul ki. Ezen esetekben a reconstructios műtéttől sem várható biztosan jó eredmény. Amennyiben a jelölt ezen elváltozás miatt már korábban megoperáltatta magát, a vizsgálat, illetve műtét között már huzamosabb idő eltelt, s ezen időszak alatt a normális fizikai igénybevétel mellett reluxatio nem következett be, emellett nevezett panasz-, tünetmentes, a váll mozgásai teljesek, izom-athrophia nincs, rötgenológiai statusa kóros eltérést nem mutat, úgy előzetes főszakorvosi véleményezés után a jelölt alkalmasnak ítélhető. A II—IX. rovatúakat egyénileg kell vizsgálni. Amennyiben azonban a vizsgáló orvos úgy ítéli meg, hogy a fennálló elváltozás a munkakörrel járó feladatok, követelmények miatt mind magára a szakszemélyzet tagjára, mind a környezetére veszélyes lehet, úgy alkalmatlan döntést kell hoznia. Előzetesen kikérendő a főszakorvosi és parancsnoki vélemény is. De Quervain-féle betegség, digitus saltans sikeres műtéte esetén a jelölt alkalmas. A csukló és kéz athrosisa, lunatum malaciája, Dupuytren contractura esetén a jelölt alkalmatlan, mivel ezek magukban hordozzák a későbbi progressio, illetve recidiva lehetőségét. Sorszám A betegségek és fizikai fogyatékosságok megnevezése I. II. III. IV. V. VI. VII. VIII. IX. A B C 64. Csípőízület betegségei, deformitásai

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes